Vidurio Europos Iniciatyva

Vidurio Europos Iniciatyva () – regioninis tarpvyriausybinis forumas, kuriame dalyvauja Vidurio Europos ir Balkanų regiono šalys. 

 Istorija 
Vidurio Europos Iniciatyva kilmė slypi Quadragonale iniciatyvoje, kuri buvo įkurta Budapešte  1989 m. lapkričio 11 d. Šalys įkūrėjos: Italija, Austrija, Vengrija ir Jugoslavijos Socialistinė Federacinė Respublika. 

Quadragonale iniciatyva siekė įveikti padalijimą į Rytų ir Vakarų blokus bei siekė atkurti bendradarbiavimo ryšius tarp šalių su skirtingomis ekonominėmis struktūromis. https://en.wikipedia.org/wiki/Central_European_Initiative (anglų k.)

1990 m. aukščiausiojo lygio susitikime Venecijoje prie iniciatyvos prisijungė Čekoslovakija ir iniciatyva buvo pervadinta į Pentagonale. 1991 m. prie iniciatyvos prisijungė Lenkija ir iniciatyva buvo vadinama Hexagonale.

1992 m. Hexagonale iniciatyva buvo pervadinta į Vidurio Europos Iniciatyvą. Šiandien Vidurio Europos Iniciatyva vienija 18 valstybių: Albaniją, Austriją, Baltarusiją, Bosniją ir Hercegoviną, Bulgariją, Kroatiją, Juodkalniją, Čekiją, Makedoniją, Moldovą, Lenkiją, Rumuniją, Serbiją, Slovakiją, Slovėniją, Ukrainą, Vengriją ir Italiją.http://www.cei.int/node/53 (anglų k.) 2014 m. Vidurio Europos Iniciatyvai pirmininkauja Austrija.

 Vidurio Europos Iniciatyvos tikslai 

Šio forumo tikslas yra remti Vidurio Europos ir Balkanų regiono šalių integraciją į Europos Sąjungą ir NATO.http://www.msz.gov.pl/pl/polityka_zagraniczna/organizacje_miedzynarodowe/inne_org_miedzynarodowe/inicjatywa_srodkowoeuropejska/ (lenkų k.)
Be to, Vidurio Europos Iniciatyvos tikslas yra suteikti šalims narėms ir šalių institucijoms regioninio bendradarbiavimo pagrindą.

 Tikslai 
 Pagalba Vidurio Europos Iniciatyvos šalims integruotis į Europos Sąjungą;
 Vidurio Europos Iniciatyvos valstybių narių teisės aktų derinimas su ES standartais;
 Smulkaus ir vidutinio dydžio projektų įgyvendinimas.http://www.cei.int/node/18 (anglų k.)

 Bendradarbiavimas 
Vidurio Europos Iniciatyvos forume bendradarbiavimas vyksta tarp forumo narių, Europos Sąjungos, kitų suinteresuotų valstybės institucijų, privačių ir nevyriausybinių organizacijų bei tarp tarptautinių ir regioninių organizacijų.http://www.cei.int/node/18 (anglų k.)

Vidurio Europos Iniciatyvoje vyksta kasmetiniai vyriausybių vadovų ir užsienio reikalų ministrų susitikimai. Vidurio Europos Iniciatyvos vykdomasis sekretoriatas yra įsikūręs Trieste.http://www.msz.gov.pl/pl/polityka_zagraniczna/organizacje_miedzynarodowe/inne_org_miedzynarodowe/inicjatywa_srodkowoeuropejska/ (lenkų k.)

 Narystė 
Šalys-steigėjos:
 (1989) 
 (1989) 
 (1989) 
 (1989-1992)

Kiti nariai:
 (1990-1992)
 (1991) 
 (1992)
 (1992) 
 (1992) 
 (1993)
 (1993) 
 (1993) 
 (1995)
 (1995)
 (1995) 
 (1996)
 (1995) 
 (1995)
 (2000)
 (2006)

 Šaltiniai ir išnašos 

 Nuorodos 
 Oficiali Vidurio Europos Iniciatyvos internetinė svetainė

Kategorija:Europos organizacijos